**Všetkým záujemcom**

Váš list číslo / zo dňa Naše číslo Vybavuje / linka Banská Bystrica

24.06.2019 25854/2019 Ing. Ondríková 01.07.2019

3780/2019/420

**Vec: OZNÁMENIE O VÝSLEDKU VYBAVENIA ŽIADOSTI O NÁPRAVU č. 1**

Verejný obstarávateľ LESY Slovenskej republiky, štátny podnik obdržal dňa 24.06.2019 prostredníctvom komunikačného rozhrania systému JOSEPHINE písomnú žiadosť o nápravu podľa § 164 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“) v rámci verejnej súťaže na predmet zákazky **„Doprava dreva Východ (2019 – 2023)“,** ktorá bola vyhlásená oznámením o vyhlásení verejného obstarávania uverejneným v Dodatku k Úradnému vestníku Európskej únie zo dňa 03.06.2019 pod číslom 2019/S 105-256070 a dňa 04.06.2019 vo Vestníku verejného obstarávania vedeného Úradom pre verejné obstarávanie č.110/2019 pod značkou 13920 – MSS.

Žiadosť o nápravu smeruje proti podmienke účasti uvedenej v Súťažných podkladoch, týkajúcej sa technickej spôsobilosti uchádzača stanovenej verejným obstarávateľom v nadväznosti na § 34 ods. 1 písm. j) zákona

**Oznamujeme Vám, že v zmysle § 165 ods. 3 písm. a) zákona sa Vašej žiadosti**

**o nápravu v celom rozsahu**

**v y h o v u j e.**

Na základe posúdenia žiadosti o nápravu konštatujeme, že žiadosť o nápravu smeruje proti podmienke účasti uvedenej v Súťažných podkladoch, týkajúcej sa technickej spôsobilosti uchádzača stanovenej verejným obstarávateľom v nadväznosti na § 34 ods. 1 písm. j) zákona

Žiadateľ v žiadosti o nápravu uvádza cit:

Vo vzťahu k podmienke účasti týkajúcej sa technickej spôsobilosti uchádzača stanovenej verejným obstarávateľom v nadväznosti na § 34 ods. 1 písm. j) ZVO (údajmi o strojovom, prevádzkovom alebo technickom vybavení, ktoré má uchádzač/záujemca k dispozícií na poskytnutie služby) má žiadateľ zato, že požiadavka verejného obstarávateľa, aby uchádzač disponoval presným počtom kusov jednotlivých typom prevedenia lesovozov (netýka sa sólo auta s klánicami s HR), je neprimerané a diskriminačné z dôvodu reálnej možnosti prispôsobiť požiadavky na technické vybavenie dispozičným možnostiam konkrétneho uchádzača a tým znevýhodniť o statných uchádzačov.

Jednotlivé požadované typy prevedenia lesovozov a to:

* sólo auto s klanicami + príves s HR,
* ťahač s klanicovým n áv eso m a HR,
* ťahač s oplenovým prívesom na dlhé drevo s medzioplenovou plošinou a s HR,

sú vo vzťahu k plneniu požadovaného predmetu zákazky univerzálne (plnohodnotne zastupiteľné), keďže majú rovnaké manévrovacie schopnosti ohľadom otáčania sa, všetky dokážu prevážať výrezy od 2 do 6 metrov a posledné dva typy prevedenia lesovozov dokážu rovnakým spôsobom prevážať dlhé drevo od 6 do 14 metrov.

Inak povedané uchádzač je schopný plniť predmet zákazky podľa požiadaviek verejného obstarávateľa aj keď bude mať napr. na prevoz dlhého dreva pre Časť 3 - OZ Rožňava 10 ks ťahačov s klanicovým návesom a HR a 3 ks ťahačov s oplenovým prívesom na dlhé drevo s medzioplenovou plošinou a s HR, napriek tomu, že požiadavka verejného obstarávateľa je v danom prípade na pomer 5 ks /8 ks .

Vzhľadom na vyššie uvedené máme zato, že stanovenie presného počtu jednotlivých typov prevedenia lesovozov, ktoré sú univerzálne z hľadiska plnenia požadovaného predmetu zákazky, je neprimerané a teda v rozpore s 38 ods. 5 ZVO, keďže bezdôvodne a diskriminačné ukladá možným záujemcom/uchádzačom povinnosť mať nejaký vzájomný pomer jednotlivých typov lesovozov, pričom požadovaný predmet zákazky je možné plniť aj pri inom pomere lesovozov, samozrejme za predpokladu, že uchádzač bude disponovať s požadovaným celkovým počtom dopravných prostriedkov.

Návrh žiadateľa na vybavenie žiadosti o nápravu:

Žiadateľ vzhľadom na vyššie uvedené žiada, aby verejný obstarávateľ upravil podmienku účasti

týkajúcu sa technickej spôsobilosti tak, že vo vzťahu k jednotlivým typom lesovozov, ktoré sú z hľadiska plnenia požadovaného predmetu zákazky univerzálne (plnohodnotne zastupiteľné),

neurčoval ich pomer ale určil len celkový počet dopravných prostriedkov potrebných na plnenie predmetu zákazky.

**O d ô v o d n e n i e:**

Verejný obstarávateľ posúdil návrh žiadateľa na vybavenie žiadosti o nápravu. Následne

prehodnotil podmienku účasti týkajúcu sa technickej spôsobilosti a dospel k názoru vyhovieť návrhu žiadateľa tak, že vo vzťahu k jednotlivým typom lesovozov, ktoré sú z hľadiska plnenia požadovaného predmetu zákazky univerzálne (plnohodnotne zastupiteľné) neurčí ich pomer ale určí len celkový počet dopravných prostriedkov potrebných na plnenie predmetu zákazky.

**S p ô s o b a l e h o t a n a v y k o n a n i e n á p r a v y:**

.

Verejný obstarávateľ upraví v lehote do **02.07.2019** znenie súťažných podkladov v Kapitole F. Podmienky účasti bod 3. Technická alebo odborná spôsobilosť nasledovne:

„Uchádzač musí preukázať že disponuje minimálne s nasledovným vybavením na jednotlivé ČASTI č. 1, č. 2 a č. 3 predmetu zákazky:

Pre ČASŤ č. 1 - OZ Rimavská Sobota

sólo auto s klanicami s HR

ťahač s klanicovým návesom a HR

ťahač s oplenovým prívesom na dlhé drevo s medzioplenovou plošinou a s HR

**SPOLU 6** prostriedkov v ľubovoľnom pomere, minimálne 1 ks z každého

Pre ČASŤ č. 2 – OZ Revúca

sólo auto s klanicami s HR

sólo auto s klanicami + príves s HR

ťahač s klanicovým návesom a HR

ťahač s oplenovým prívesom na dlhé drevo s medzioplenovou plošinou a s HR

Špeciálne požiadavky na odvoz dreva: vývozná súprava na prevoz dreva 2m - 6m dĺžky

**SPOLU 8** prostriedkov v ľubovoľnom pomere, minimálne 1 ks z každého

Pre ČASŤ č.3 – OZ Rožňava

sólo auto s klanicami s HR

sólo auto s klanicami + príves s HR

ťahač s klanicovým návesom a HR

ťahač s oplenovým prívesom na dlhé drevo s medzioplenovou plošinou a s HR

**SPOLU 15** prostriedkov v ľubovoľnom pomere, minimálne 1 ks z každého

Verejný obstarávateľ predĺžil lehotu na predkladanie ponúk definovanú v Oznámení o vyhlásení verejného obstarávania do **9.7. 2019** do **8.00 hod**. a lehotu otvárania ponúk na **9.7. 2019** do **8.30 hod.**